สวัสดีค่ะ คือประจำเดือนมาวันที่3 และมีอะไรกับแฟนวันที่14 ทั้งใส่ถุงยางอนามัยและก็ไม่ใส่ วันที่15กินยาคุมฉุกเฉิน และเมื่อ2-3วันก่อนเริ่มมีอาการคันบริเวณช่องคลอด และตกขาวมามากกว่าปกติตั้งแต่กินยาคุมฉุกเฉินไป จนถึงตอนนี้ประจำเดือนยังไม่มาเลยคะ มีโอกาสจะท้องมั้ยคะ
สวัสดีค่ะ หากประจำเดือนมาวันที่ 3 ก.ค. แล้วได้มีเพศสัมพันธ์วันที่ 14 ก.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับประจำเดือนนั้น อาจมาในช่วงวเลาเดิมปกติ คือประมาณวันที่ 3 ส.ค. หรืออาจมาช้ากว่าปกติก็ได้ ดังนั้น ควรรอประจำเดือนไปก่อนค่ะส่วนอาการคันช่องคลอดและมีตกขาวมาก ไม่ใช่อาการของการตั้งครรภ์ แต่อาจเกิดจากสาเหตุต่างๆ เช่น การติดเชื้อราในช่องคลอด ติดเชื้อปรสิตในช่องคลอด เป็นต้น ดังนั้น หากอาการตกขาวปริมาณมากยังคงเป็นต่อเนื่อง แนะนำควรไปพบสูติ-นรีแพทย์เพื่อตรวจหาสาเหตุค่ะส่วนการจะทราบว่ามีการตั้งครรภ์หรือไม่นั้น ควรรอไปประมาณ 2 สัปดาห์นับจากที่มีเพศสัมพันธ์ไป คือประมาณวันที่ 28 ก.ค.แล้วจึงค่อยตรวจหาาการตั้งครรภ์ดูค่ะ